תעשיית הקוסמטיקה, הטואלטיקה והאופנה הישראלית ידועה ברחבי העולם בזכות המשאבים הטבעיים הייחודיים הקיימים בישראל: האקלים הים תיכוני, חומרי הגלם הייחודיים, ההווי והתמהיל התרבותי.
החברות הישראליות מנצלות את העושר הטמון במשאבים האלו לייצור מוצרי קוסמטיקה, טואלטיקה ואופנה הידועים ברחבי העולם בזכות החדשנות, האיכות והיצירתיות. החזון, הנחישות ורוח העשייה מהווים מונחי יסוד לתעשייה.
המעצבים והחברות הישראליות משקיעים רבות במחקר ופיתוח של שיטות יצור מתקדמות ביחד עם טכנולוגיות ייצור מודרניות, בקרת איכות קפדנית, עמידה בסטנדרטים גבוהים ובתקנים בינלאומיים.
בכך, הם מייצרים מוצרים ייחודיים ואיכותיים העונים על דרישות הצרכנים בעולם וזוכים להערכה ולביקוש גובר.
ענף הקוסמטיקה, הטואלטיקה והאופנה במכון היצוא פועל לחשיפת המוצרים הישראליים בבימות הבינלאומיות, ליצירת הזדמנויות עסקיות לחברות הישראליות ולהגברת המודעות העולמית לתעשייה הישראלית והחדשנות שלה.
הענף מסייע לחברות הישראליות במענה וליווי מותאם אישית לצרכים של כל חברה וחברה, במידע וייעוץ הקשור לשיווק מוצרים והתאמתם לייצוא, איתור שותפים עסקיים ומגוון סמינרים וקורסים.